Tatra KT4

Tatra KT4 je typ dvojčlánkovej električky, vyrábanej od 70. do 90. rokov 20. storočia spoločnosťou ČKD Tatra Smíchov.

 Konštrukcia 
Električka KT4 je jednosmerný štvornápravový motorový električkový vozeň skladajúci sa z dvoch článkov navzájom spojených kĺbom a krycím mechom. Pretože bola spočiatku určená prevažne pre prevádzku v nemeckých mestách, v ktorých historických centrách často vedú električkové trate úzkymi krivolakými uličkami, bol z konštrukcie vypustený stredný podvozok – vozeň tak môže lepšie prechádzať ostrými oblúkmi. KT4 má štvoro skladacích dverí, dvoje v každom článku. Vybavená je elektrickou výzbrojou typu UA 15P (akcelerátor) alebo UA 17P (TV 3) a trakčnými motormi TE 022 s cudzou ventiláciou alebo TE 023 s vlastnou ventiláciou, a spojenými do série.

Do tohto typu električky je možné montovať podvozky ako pre normálny rozchod koľaje 1435 mm, ako aj pre rozchod 1000 mm resp. 1067 mm (Tallinn).

 Prototypy 
Prvý vozeň KT4 (ev.č. 7000) bol prestavaný z prototypu električky K1 ev. č. 7000. Tento vozeň, ktorý sa líšil od ostatných električiek KT4, vznikol v roku 1969 skrátením vozňovej skrine električky K1 o tretinu a vypustením stredného podvozku. Vozeň bol testovaný najprv v Prahe, potom v rokoch 1972 až 1973 v Liberci. Následne sa dostal späť do Prahy. Výrobca do vozňa namontoval novú tyristorovú výzbroj, električka bola prečíslovaná na ev. č. 8004 a skúšobne jazdila až do roku 1977, kedy bola zrušená.

Dva prototypy električky KT4 boli postavené v roku 1973 (dostali ev. č. 8001 a 8002). Po skúšobných jazdách v Prahe boli o rok neskôr predané do Postupimu. Tam pod ev. č. 001 a 002 jazdili do roku 1989. Vozeň č. 002 bol zlikvidovaný, prvý prototyp bol preradený do múzea.

O električky KT4 prejavili záujem aj dopravné podniky v ZSSR. Preto boli v roku 1976 postavené dva prototypy KT4SU (ev.č. 8007 a 8008), ktoré boli po skúškach v Prahe dodané do Ľvova, kde dostali ev.č. 1 a 2. O štyri roky neskôr boli prečíslované na 1001 a 1002. V roku 1998 boli ešte v prevádzke.

V roku 1983 boli postavené dva prototypy (ev.č. 0014 a 0015) električky KT4t (voz KT4 s novou tyristorovou výzbrojou TV3). Po skúškach v Prahe boli odovzdané do Berlína, kde dostali čísla 219 303 a 219 302. V roku 1992 boli prečíslované na ev. č. 9702 a 9703. O tri roky neskôr boli oba vozne zmodernizované na typ KT4M, pričom zároveň obdržali ev.č. 7011 a 7012. Obe električky sú zrejme doteraz v prevádzke.

Do Ľvova bol v roku 1986 dodaný vozeň ev.č. 0023 k výskumným a meracím účelom. Ďalšie osudy vozňa nie sú známe.

 Rekonštrukcia a modernizácia 
 Tatra KTNF6/KTNF8
 Tatra KT4DtM

 Prevádzka 
V rokoch 1973 až 1997 bolo postavených celkom 1748 vozňov. Prehľad dodaných nových vozňov (priamo z výroby):

 Súčasný štát Mesto Stránka Typ Roky dodávok Počet vozňov Evidenčné číslapri dodaní Poznámky  Tallinn stránka KT4SU 19801990 73  51–123    Záhreb stránka ∑ 19851987 51      KT4YU 19851986 50  301–350   KT4Dt 1986 (1987?) 1 351    Liepāja stránka KT4SU 19831988 22  216–235 čísla 220 a 221 obsadené dvakrát  Berlín stránka ∑ 19761987 574      KT4D 19761987 475  pozri prehľad   KT4Dt 19831987 99  pozri prehľad   Brandenburg an der Havel stránka KT4D 19791983 16  170–185   Zwickau stránka KT4D 19871990 32  928–954 čísla 945–949 obsadené dvakrát Erfurt stránka KT4D 19761990 156  401–555 číslo 404 obsadené dvakrát Frankfurt nad Odrou stránka KT4D 19871990 34  201–234   Gera stránka KT4D 19781990 60  301–344348–363   Görlitz stránka KT4D 19831990 11  001–011   Gotha stránka KT4D 19811982 6  301–306   Cottbus stránka KT4D 19781990 65  1–65   Lipsko stránka KT4D 1976 8  1301–1308   Plauen stránka KT4D 19761988 35  201–235   Postupim stránka KT4D 19741983 45  001–044 číslo 011 obsadené dvakrát  Kaliningrad stránka KT4SU 19871994 41  401–441   Piatigorsk stránka KT4SU 19881994 35  120–154    Belehrad stránka ∑ 19801997 220      KT4YU 19801990 200  201–400   KT4M-YUB 1997 20  401–420 el. výzbroj TV14Z s IGBT tranzistormi  Jevpatorija stránka KT4SU 19871990 18  30–47   Ľvov stránka KT4SU 19761988 145  1001–1145   Vinnycia stránka KT4SU 19801990 81  148–228   Žytomyr stránka KT4SU 19811987 20  19–38  

Čísla vozňov
 Berlín (vozne KT4D): 219 001–219 291, 219 304–219 312, 219 321–219 417, 219 475–219 552
 Berlín (vozne KT4Dt): 219 292–219 303, 219 418–219 474, 219 553–219 582

 Iné projekty 

 Zdroj 

KT4
Kategória:Dráhové vozidlá vyrábané od roku 1974
Kategória:Dráhové vozidlá vyrábané do roku 1997
Kategória:Kĺbové električky